२०७२; चैत १८ गतेको बिहीवारे बिहानी टहलमा सानेपाबाट सीधै बगलामुखी मन्दिर पुगियो । निकै भीडभाड थियो मन्दिर परिसरमा । दर्शनार्थीहरूको लस्करमा लाम लागेर बस्ने धैर्य रहेन । देवस्थल घुम्यौं र फक्र्यौं । बाटामा स्कूले छात्रछात्राको निकै चहलपहल थियो । एसएलसी परीक्षा प्रारम्भ हुने दिन रहेछ । सबै हँसिला र चञ्चल । डर, त्रास र पीर कसैको आँखामा देखिएन । हुन पनि, यसपटकदेखि एसएलसीको ढोकाका खापाहरू झ्किएको छ । अब त्यहाँबाट सबै छिर्दछन् । फेल भयो भनेर फर्कने कोही हुँदैनन् । तिनै विद्यार्थीका आँखामा नेपालको भविष्य देखिन्छ कि भनेर नियालें, तर तिनको भविष्यमा नेपाल छ कि छैन भन्ने हेक्का राख्न सकिएन । यिनले पढेको र बुझ्ेको नेपालको भूगोल तथा यिनले भोग्ने भोलिको नेपालको भूगोलमा धेरै ठूलो अन्तर आइसक्यो ।
